Document ID: 32004R2149

UREDBA KOMISIJE (ES) št. 2149/2004
z dne 16. decembra 2004
o odprtju tarifnih kvot za leto 2005 za uvoz nekaterega blaga, pridobljenega s predelavo kmetijskih proizvodov, zajetih v Uredbi Sveta (ES) št. 3448/93, s poreklom iz Norveške v Evropsko skupnost
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih za nekatero blago, pridobljeno s predelavo kmetijskih proizvodov (1) in zlasti člena 7(2) Uredbe,
ob upoštevanju Sklepa Sveta 2004/859/ES z dne 25. oktobra 2004 o sprejetju sporazuma v obliki izmenjave pisem med Evropsko skupnostjo in Kraljevino Norveško glede Protokola 2 k dvostranskem Sporazumu o prosti trgovini med Evropsko gospodarsko skupnostjo in Kraljevino Norveško (2) in zlasti člena 2 Sklepa,
ob upoštevanju naslednjega:
(1)
Sporazum v obliki izmenjave pisem med Evropsko skupnostjo in Kraljevino Norveško glede Protokola 2 k dvostranskem Sporazumu o prosti trgovini med Evropsko skupnostjo in Kraljevino Norveško v točki III predpisuje letne tarifne kvote za uvoz nekaterega blaga s poreklom iz Norveške. Te kvote je treba odpreti za leto 2005.
(2)
Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (3) določa pravila za upravljanje tarifnih kvot. Primerno je zagotoviti, da se tarifne kvote, odprte s to uredbo, upravljajo v skladu s temi pravili.
(3)
Ukrepi, predvideni s to uredbo, so v skladu z mnenjem Upravljalnega odbora za horizontalna vprašanja o trgovini s predelanimi kmetijskimi proizvodi, ki niso našteti v Prilogi I -
SPREJELA NASLEDNJO UREDBO:
Člen 1
Tarifne kvote Skupnosti za blago s poreklom iz Norveške, navedeno v Prilogi, se odprejo za obdobje od 1. januarja do 31. decembra 2005.
Člen 2
Tarifne kvote Skupnosti iz člena 1 upravlja Komisija v skladu s členi 308a, 308b in 308c Uredbe (EGS) št. 2454/93.
Člen 3
Ta uredba začne veljati tretji dan po objavi v Uradnem listu Evropske unije.
Uporablja se od 1. januarja 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. decembra 2004

Labels: 3
17
14
18